Det ble delt ut priser i tolv klasser, én mer enn året før. Klassen for beste hovedrolle som hittil hadde vært kjønnsnøytral, ble for første gang delt i to klasser, en for kvinnelige og en for mannlig hovedrolle. Klasseinndelingen var ellers uendret fra året før. Vinnerne i ti av klassene ble kåret av medlemmene i fagforbundene tilknyttet filmbransjen, mens vinneren av folkets Kanonpris ble kåret av Adresseavisens lesere og vinneren av beste nyskaper ble kåret av en egen jury. Utdelingen var for øvrig siste gang folkets Kanonpris ble delt ut før den gjenoppstod under navnet Filmwebs Kanonpris under Kanonprisen 2013.